Légióskörkép: Kleinheisler debütált, irgalmatlan nagy góllal szereztek vezetést – VIDEÓ
Elek Ákosék idegenben is nyertek az EL-ben, Korcsmárral jutott tízig a Vidi ellenfele.
A Rangadó.hu minden héten jelentkezik légióskörkép rovatával, amelyben a külföldön szereplő honfitársaink teljesítményét összegezzük.

Nikolics Nemanja ezúttal nem volt eredményes az MLS-ben: csapata, a Chicago Fire 2-2-t játszotta Portland vendégeként.

Az Elek Ákost végig a soraiban tudó Kajrat Almati 2-1-re nyert az Atlantas elleni Európa Liga-visszavágón, így 8-1-es összesítéssel jutott a második selejtezőkörbe.

A Korcsmár Zsolttal felálló dán Midtjylland idegenben 4-1-re verte a Derry Cityt az Európa Ligában, így 10-2-es összesítéssel lépett tovább – a Videoton lesz az ellenfele.

Kleinheisler László első bajnokiját játszotta a kazah FK Asztanában, mely a Kaisart fogadta az élvonal 19. fordulójában. A magyar játékos kezdő volt – csapata 2-0-ra nyert. Az együttes Twumasi bombagóljával szerzett vezetést, majd a hajrában Logvinyenko is betalált, ezzel immár nyolc pont az előnyük a bajnokságban a második, egy meccsel kevesebbet játszó Almati előtt.

Kleinheislerék Twumasit ünneplik
Légiósok